17 Nahana hape ka mohlolohali ea hlokang oa mehleng ea Jesu. (Bala Luka 21:1-4) Ho ne ho se letho leo a ka le etsang ka liketso tse mpe tse neng li etsoa ka tempeleng. (Mat. 21:12, 13) Mohlomong ho ne ho se letho leo a ka le etsang ka boemo ba hae ba ho hloka. Empa o ile a nehela ka “licheletana tse peli tsa tšepe” tseo e neng e le “mokhoa oohle oa ho iphelisa oo a neng a e-na le oona.” O ne a tšepa Jehova ka pelo ea hae eohle. Hape o ne a nka ho sebeletsa Molimo e le ntho e tlang pele bophelong ba hae, kaha o ne a kholisehile hore o tla mo hlokomela. Botšepehi ba hae bo ile ba mo susumelletsa hore a tšehetse borapeli ba ’nete. Ka ho tšoanang, re tiisehile hore haeba re etelletsa ’Muso pele, Jehova o tla re fa tsohle tseo re li hlokang.—Mat. 6:33